tomron87/hebrew-wikipedia-sentences-corpus huggingface dataset:
כאשר ג'ורדי אומר לאיידן להביא לו את הטלפון שלו, איידן מפוצץ את החלון דרך הטלפון החכם שלו, מפיל את ג'ורדי מהמגדל, ולפני שדיימיאן מצליח לכוון את הרובה של ג'ורדי אל איידן, איידן יורה לדיימיאן כדור בראש.
בינתיים אתרי החדשות מודיעים כי ראש העיר נמצא מת, לא ידוע אם מהתאבדות, או חיסול.
לאחר מכן, מתקבלת שיחה מג'ורדי, שחזר לעבוד עם איידן אחרי שדיימיאן מת, שיש בידיו את מוריס.
איידן מגיע אל מוריס היושב על ארגז באמצע חדר כלשהו, שם הוא בוחר – אם להרוג את מוריס או להשאיר אותו בחיים.
אחרי ההחלטה מתקבלת הודעה מ-Blume, החברה המפתחת את ctOS על מערכת הפעלה חדשה בשם ctOS 2.0, שתהיה מחוץ לשיקגו, בעוד מדינות.
איידן פירס - הדמות הראשית במשחק שאותו השחקן משחק.
האקר שביכולותו לפרוץ למערכת ה-ctOS.
איידן מחפש נקמה לאחר מות אחייניתו.
ניקול פירס - אחותו של איידן.
נחטפה על ידי דיימיאן אך לבסוף ניצלה על ידי איידן.
היא ובנה ג'קסון ברחו מחוץ לעיר לבקשתו של איידן בשביל שהיא וג'קסון לא יירדפו על ידי אותם אנשים הרוצים לפגוע באיידן.
ג'קסון פירס - אחיינו של איידן ובנה של ניקול.
ג'קסון ברח ונרדף על ידי הכנופיה של דיימיאן אך ניצל על ידי איידן.
ברח עם אימו מחוץ לעיר לבקשתו של איידן.
לינה פירס - אחייניתו של איידן, ביתה של ניקול ואחותו של ג'קסון.
נהרגה בתאונת דרכים בגיל 6.
ג'ורדי צ'ין - חברו של איידן ממוצא אסיאתי אשר עובד בשבילו.
בוגד באיידן בסוף המשחק לאחר שעבר לצד של דיימיאן כיוון שזה שילם יותר מאיידן אך לאחר מותו של דיימיאן חזר לעבוד בשביל איידן.
מוריס וגה - שותפו של איידן לשעבר.
על פי לוגי אודיו מבינים כי מוריס אוים על חייו ועל חיי משפחתו אם לא יתנקש באיידן.
מוריס עונה על ידי ג'ורדי.
בסוף המשחק לשחקן ניתנת בחירה אם להרוג את מוריס או להשאירו חי.
קלרה "Badboy17" ליל - חברה לשעבר בארגון ה-DedSec.
בתחילת המשחק הזדהתה כ-Badboy17 (ילדרע17) אך חשפה את עצמה לאיידן.
קלרה היוותה עזר חיוני לאיידן במהלך המשחק.
קלרה התבררה כבוגדת כאשר איידן גילה כי היא קיבלה כסף על כך שהיא הביאה מידע על האקרים כולל איידן ודיימיאן.
קלרה נהרגה על ידי הכנופיה של דיימיאן בסוף המשחק, בעת שהלכה להניח פרחים על קברה של לינה פריס.
ריימונד "T-Bone" קני - אחד מין היוצרים של ctOS.
פרש ומאז הסתתר בעיירה פאני.
עזר לאיידן רבות במהלך המשחק.
דרמוט "לאקי" קואין - מאפיונר עשיר ידוע בשיקגו.
הוא זה ששלח את ההתנקשות באיידן והיה הגורם בעקיפין למותה של לינה, כאשר בטעות חשב כי איידן רצה סרטון בוא נראה ראש העיר רוצח אישה בשם רוז וושינגטון ולא כסף.
נהרג על ידי איידן בבית מלונו כאשר איידן פורץ לקוצב הלב שלו ועוצר אותו, דבר הגורם לדרמוט לקבל התקף לב.
דיימיאן ברנקס - הנבל הראשי במשחק שחטף את ניקול וניסה לגרום לאיידן לעבוד בשבילו.
נהרג בסוף המשחק על ידי איידן שירה בו בראשו.
ג'יבי "Defalt" מרקוביץ' - האקר שהתנגד לארגון ה-DedSec.
פרץ לבסיסם של איידן וקלרה, גנב את החומרים שהשיגו ומחק אותם מהשרתים.
איידן מתגנב למסיבתו של Defalt אך הוא צפה זאת ולכן שיבש את מערכת הפרופיילר כך שהוא לא יצליח לזהות את אותו - במקום שמות האנשים הוא שינה את הכיתוב לשטויות ודברים כמו 127.0.0.1, "U MAD Aiden?" (אתה כועס איידן?) ו-"LOL".
איידן מצליח לבסוף לזהות את Defalt, רודף אחריו, מחזיר את המידע שנגנב ולבסוף הורג אותו.
"bedbug (בעברית פשפש)" - עבד עם איידן די בתחילת המשחק עקב איומיו של איידן.
"Bedbug" היה עובד פנימי של איידן.
Bedbug מתואר בתור ילד, לא מקצועי.
הוא היה יתום וגר אצל סבתו.
הפסקול הרשמי למשחק הולחן על ידי בריאן רזיטל והופץ על ידי חברת ההקלטות Invada.
Lure - הכלי הראשון במשחק, שמופיע כבר בתחילת המשחק.
כלי זה בנוי מחלקים אלקטרוניים ומטרתו להסיח את דעתם של אויבים ושומרים.
Blackout - הכלי השני שמופיע במשחק בתחילתו.
כלי זה הוא ניצול חור אבטחה במערכת ה-ctOS שגורם לכיבוי זמנית של המערכת באזור שלם של העיר שגורם להפסקת חשמל זמנית באותו אזור.
Jam Communications - כלי זה הוא ניצול של חור אבטחה במערכת ה-ctOS שגורמת להשבתת מערכת ה-ctOS Scan לזיהוי פושעים זמנית וכן לשיבוש שיחות טלפון.
ctOS Scan - כלי שסורק את האזור הרצוי למציאת אויבים.
Frag Grenade - רימון יד פשוט שמתפוצץ לאחר כ-4 שניות.
IED - פצצה נדבקת שמופעלת באמצעות הטלפון של איידן.
Proximity IED - פצצה נדבקת שמופעלת על ידי גלאי תנועה.
Focus Boost - כדורים אשר מאפשרים לפוקוס להתמלא במהירות.
למשחק גם יש מצב מרובה משתתפים אשר כולל 6 מצבי משחק שונים:
Online Hacking - מצב של אחד נגד אחד - מצב שבו על שחקן אחד לפרוץ לשחקן השני ולגנוב מידע ועל השחקן הקורבן למצוא את השחקן הפורץ ולהרוג אותו לפני שיגנוב את כל המידע.
Online Talling - מצב של אחד נגד אחד - מצב שבו על שחקן אחד לבחון את השחקן השני על ידי הפרופיליר המצוי ברשותו ולעקוב אחריו.
הדבר דורש קשר ראייה של השחקן הראשון לשחקן השני.
אם הקשר אובד אזי המעקב מושהה עד שנוצר קשר עין מחדש.
החוקים זהים לזה שב-Online Hacking - על השחקן הקורבן למצוא את השחקן התוקף ולהרוג אותו.
ctOS Mobile Challange - מצב של אחד נגד אחד - מצב שבו על שני שחקנים להתחרות זה בזה במירוץ תוך כדי בריחה מהמשטרה.
Online Racing - מצב של 2 - 4 שחקנים - מצב שבו על השחקנים להתחרות זה בזה במירוץ מכוניות עד לנקודת הסיום.
המנצח הוא מי שמגיע ראשון.
Online Decryption - מצב של 2 - 8 שחקנים - מצב שבו השחקנים מתחלקים לשתי קבוצות.
כל קבוצה צריכה למצוא ולקחת קובץ מסוים שמוצפן ולפענח אותו.
הקבוצה המנצח היא זאת שפיענחה את הקובץ.
מצב זה אינו זמין בקונסולות ה-Xbox 360 וה-PlayStation 3.
Online Free Rom - מצב של 1 - 8 שחקנים - מצב שבו על השחקנים לחקור את שיקגו ועל הדרך למצוא אחד את השני.
בינואר 2016, ישנו פוסט באתר 4chan, שנכתב על ידי כביכול מפתח מיוביסופט באופן אנונימי, שגם כן מה שנכתב שם הועלה באופן אנונימי לקוטאקו, שבו נטען כי משחק ההמשך, Watch Dog 2 יצא בחגים של שנת 2016, כאשר זה יתפוס את מקומו של Assassin's Creed לשנה הזאת, ושהמשחק יתרחש בסן פרנסיסקו.
ב-6 ביוני 2016 יוביסופט הוציאה טיזר ל-Watch Dogs 2 ולאחר יומיים מהטיזר יוביסופט גילתה לחלוטין את המשחק, לאחר סדרה של הדלפות.
Warrior (מאנגלית: לוחם) הוא האלבום החמישי של להקת הדת' מטאל השוודית אנלישד.
האלבום יצא לאור ביוני של שנת 1997.
Was mir behagt, ist nur die muntre Jagd (בעברית: מה שנעים לי, הרי זה רק הציד העליז; ידועה גם בשם קנטטת הציד) רי"ב 208, היא קנטטה חילונית שהלחין יוהאן סבסטיאן באך.
הוא הלחין אותה לכבוד יום הולדתו ה-31 של כריסטיאן, דוכס סאקסה-וייסנפלס שהתקיים ב-23 בפברואר 1713.
זוהי הקנטטה החילונית המוקדמת ביותר של באך ששרדה עד ימינו.
הוא הלחין וביצע אותה בעת שכיהן בתפקיד נגן עוגב ומנהל קונצרטים בבית התפילה הדוכסי בוויימאר.
ככל הנראה היצירה הוענקה כמתנה על ידי מעסיקו של באך, הדוכס של ויימאר, לשכנו, דוכס סאקסה-וייסנפלס שהיה צייד נלהב.
בכל מקרה ידוע שבאך שהה בוייסנפלס בפברואר 1713 לרגל חגיגת יום ההולדת וביצע שם את היצירה.
הטקסט נכתב על ידי סלומון פרנק, משורר החצר בוויימאר ועיקרו דיאלוג עם אזכורים למיתולוגיה הרומית בין אלת הציד דיאנה לאלים אחרים ודמויות נוספות.
כמו כן, קושר הטקסט בין ציד ועיסוק בבעלי חיים לשלטון, וממשיל את המושל לרועה צאן.
הקנטטה נועדה לביצוע על ידי ארבעה סולנים שמייצגים דמויות: דיאנה – סופרן ראשון, פאלס – סופרן שני, אנדימיון – טנור ופאן – בס.
שני חלקים מושרים על ידי מקהלה בת ארבעה קולות.
הכלים המשתתפים הם שתי קרנות, שתי חליליות, שני אבובים, אבוב טנור (Taille), בסון, שני כינורות, ויולה, צ'לו, ויולונה ובאסו קונטינואו.
על פי חלק מהמוזיקולוגים, הקנטטה נפתחת בסינפוניה בפה מז'ור (רי"ב 1046a) שזהה למעשה לחלק הראשון של הקונצ'רטי הברנדנבורגיים וכך מבוצעות גם היום חלק מההקלטות.
עם זאת, הביצוע המקובל הוא ללא הסינפוניה וכולל חמישה עשר חלקים:
רצ'יטטיב לסופרן ראשון: !Was mir behagt, ist nur die muntre Jagd (מה שנעים לי, הרי זה רק הציד העליז!)
אריה לסופרן ראשון: Jagen ist die Lust der Götter (ציד הוא תענוג האלים)
רצ'יטטיב לסופרן ראשון ולטנור: !Ich liebe dich zwar noch (עודני אוהבת אותך)
רצ'יטטיב לבס: Ich, der ich sonst ein Gott (אני, שלמעשה הנני אל)
רצ'יטטיב לסופרן שני: ?Soll dann der Pales Opfer hier das letzte sein (התהא מנחת פאלס המנחה האחרונה?)
אריה לסופרן שני: Schafe können sicher weiden (צאן יכולות לרעות לבטח)
רצ'יטטיב לסופרן ראשון: So stimmt mit ein (אם כך הצטרף אלינו)
אריה בדואט לסופרן ראשון ולטנור: Entzücket uns beide (הנעימו נא לשנינו)
אריה לסופרן שני Weil die wollenreichen Heerden (כי העדרים שופעי הצמר)
אריה לבס: Ihr Felder und Auen (שדות ונאות מרעה)
באך ביצע את היצירה מספר שנים לאחר ביצועה הראשון, לכבוד דוכס סקסה-ויימאר-אייזנך.
למרות שאין זה נדיר שבאך השתמש בשנית בחלקים מתוך יצירות אחרות שלו, ביצוע של יצירה שלמה מחדש לכבוד אירוע אחר הוא נדיר.
בנוסף, הוא שיבץ את האריות בחלקים מספר 7 ו-13 לקנטטה רי"ב 68 שבוצעה ב-1725 ואת קטע המקהלה האחרון ביצע כחלק מרי"ב 149 שבוצעה ב-1728 או 1729 לכבודו של אוגוסט השלישי.
שימוש נוסף הוא עשה ביצירה ב-1740, אז ככל הנראה הוא ערך מחדש את המוזיקה לאותו טקסט, אך המוזיקה אבדה, והיא ממוספרת כיום רי"ב 208a.
החלק התשיעי Schafe können sicher weiden הוא החלק הידוע ביותר והוא מנוגן לעיתים קרובות בפני עצמו, בעיקר לאחר שעבר התאמה לפסנתר.
פרסי גריינג'ר ערך והלחין מספר יצירות לתזמורת על בסיס החלק הזה.
ויליאם וולטון הלחין מוזיקה לבלט שבוצע ב-1940 על בסיס האריה.
היצירה לא מבוצעת רבות בשלמותה אך היא בוצעה והוקלטה על ידי מנצחים ידועים, בהם פטר שרייר (ב-1976), ניקולאוס הרנונקור (ב-1988), טון קופמן (ב-1995) וגוסטב ליאונהארדט (ב-1996).
עם זאת, האתר קנטטות באך מונה קרוב למאה הקלטות של החלק התשיעי לבדו.
Warum betrübst du dich, mein Herz (בעברית: למה זה תתעצב, לבי), רי"ב 138, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון ה-15 שלאחר חג השילוש הקדוש, ב-5 בספטמבר 1723.
סדר הקריאה לאותו יום כולל פסוקים מהאיגרת אל הגלטים בהם קורא פאולוס "ללכת בדרך הרוח" ולא בדרך הבשר.
בנוסף, נקראים פסוקים מהבשורה על-פי מתי מתוך הדרשה על ההר בהם אומר ישו שלא ניתן לעבוד גם את אלוהים וגם את הממון, אלא יש לעזוב את הגשמיות ולהתמקד ברוחניות.
בעבר סברו שהלברית נכתבה על ידי האנס זקס, אך היום מקובל להניח שלא הוא הכותב, וזהות המחבר היא אנונימית.
הלברית עוסקת בביטחון שאדם צריך לתת באלוהים, גם בעת צרה ומחסור גשמיים.
רוב הקנטטות הקודמות שלו בלייפציג נכתבו במתכונת של פסוק מהתנ"ך ואחריו רצ'יטטיב ואריה לסירוגין, עם סיום של כורל.
הקנטטה הנוכחית שונה במבנה שלה, כאשר חציה הראשון בנוי בצורה של דיאלוגים בין סולן למקהלה, וחציה השני חוזר למתכונת של רצ'יטטיב ואריה.
הדיאלוגים נערכים בין הסולן המודאג מחסרון גשמי או צער גופני, לבין המקהלה הקוראת לו לשים מבטחו באל.
בחציה השני של הקנטטה הסולן כבר בוטח באל ובישועותו, ומעודד מכך.
המוזיקה משקפת את אופי הטקסט, כאשר קטעי הסולו בחלק הראשון מלווים בנעימה לירית ואיטית, ואילו החלק השני הוא מהיר, אופטימי ומלא תקווה.
הקנטטה נועדה לביצוע על ידי סולני סופרן, טנור, אלט ובס בליווי מקהלה בת ארבעה קולות, שני אבובי ד'אמורה, שני כינורות, ויולה ובאסו קונטינואו.
כורל ורצ'יטטיב לאלט: Warum betrübst du dich, mein Herz (למה זה תתעצב, לבי)
כורל ורצ'יטטיב לבס, לסופרן ולאלט: Ich bin veracht (אני מבוזה)
רצ'יטטיב לטנור: Ach süßer Trost (אה, נחמה מתוקה)
רצ'יטטיב לאלט: Ei nun (טוב אז)
בין המנצחים שביצעו את ההקלטות ניתן לציין את ניקולאוס הרנונקור (ב-1982), טון קופמן (ב-1998), מסאקי סוזוקי (ב-1998) וג'ון אליוט גרדינר (ב-2000).
Was soll ich aus dir machen, Ephraim (בעברית: איך אתנך, אפרים), רי"ב 89, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון ה-22 שלאחר חג השילוש הקדוש, ב-24 באוקטובר 1723.
קנטטה זו הייתה העשרים במספר שהלחין באך מאז החל למלא את תפקידו בלייפציג.
הקנטטה הקודמת שהלחין היא רי"ב 109.
סדר הקריאה לאותו יום כולל פסוקים מהאיגרת אל הפיליפים ומהבשורה על-פי מתי בהם מסופר משל על משרת שאדונו מחל לו על חוב גדול, אולם הוא עצמו לא מחל לאדם אחר על חוב קטן יותר.
כששומע על כך האדון, הוא כועס מאוד וחוזר בו ממחילת החוב.
הנמשל שמבאר ישו הוא שאם אדם רוצה שאלוהים ימחל לו על חטאיו, הוא צריך למחול קודם לחברו.
הלברית שמחברה לא ידוע, עוסקת בקונפליקט של צדק מול חסד, כלומר חטאי האדם מול רחמי האל שמוכן לסלוח, אך מעניש את אלו שלא ריחמו על זולתם.
חלקים 2 ו-3 עוסקים בצדק שצריך להיעשות, מול חלקים 4 ו-5 שמייחלים לחסד האל.
החלק האחרון לקוח ממזמור של יוהאן הרמן (Johann Heermann) שנכתב ב-1630.
הקנטטה נועדה לביצוע על ידי סולני סופרן, אלט ובס, בליווי מקהלה בת ארבעה קולות, קרן יער, שני אבובים, שני כינורות, ויולה ובאסו קונטינואו.
רצ'יטטיב לאלט: Ja, freilich sollte Gott (כן, וודאי יאמר אלהים)
לבי ישכב זועם, מתנצח וחלוק בצד)
אריה לסופרן: Gerechter Gott, ach, rechnest du (אה, רק אלהים, אתה השופט)
watchOS היא מערכת הפעלה עבור שעוני Apple Watch, שפותחה על ידי חברת אפל.
היא מבוססת על מערכת ההפעלה iOS, ולהן הרבה תכונות דומות.
המערכת הושקה ב-24 באפריל 2015, יחד עם ה-Apple Watch, המכשיר היחיד שמריץ את watchOS.
WatchOS 2.0 היה אמור להיות משוחרר ב־16 בספטמבר 2015, אבל הוא התעכב בגלל תיקון באגים שלקח זמן רב מהצפוי; במקום זאת הוא שוחרר ב־21 בספטמבר 2015.
WatchOS 2.0 כללה תכונות חדשות ושיפורים כלליים יותר ל־Apple Watch.
לאחר עדכון התוכנה, חלק מהמשתמשים חוו בעיות בפיגור.
WatchOS 3.0 הוכרזה ב־WWDC 2016, עם עדיפות על הביצועים.
המשתמשים יכולים לשמור על היישומים הפועלים בזיכרון, כמו גם לקבל עדכונים ברקע ומידע מרוענן.
עדכונים אחרים כוללים מעגן חדש המופעל באמצעות לחצן הצד כדי להחליף את הביצועים עמוסי המבטים, מרכז בקרה מעודכן, ואפשרויות מענה חדשות על הודעות.
כמה פרצופים חדשים לצפות נוספו גם, כולל מיני מאוס, יחד עם היכולת להחליף פרצופי שעון ממסך הנעילה פשוט על ידי החלקה.
תכונה חדשה הנקראת SOS מאפשרת למשתמשים להחזיק את לחצן המזח כדי לבצע שיחה לקו החירום המקומי ולקחת את המזהה הרפואי של המשתמש.
תכונה נוספת היא שיתוף פעולה, המאפשר שיתוף של אימונים עם חברים ואפילו לשלוח את פעימות הלב שלהם אחד לשני.
אפליקציה חדשה הנקראת Breathe המנחה משתמשים באמצעות תרגילי נשימה לאורך היום, עם משוב חזותי ופיזי.
WatchOS 3.0 שוחרר למפתחים ב־13 ביוני 2016 והפך זמין לציבור ב־13 בספטמבר 2016.
WatchOS 3.1 שוחררה לציבור ב־24 באוקטובר, ו־watchOS 3.2 שוחרר לקראת סוף מרס 2017. שני העדכונים הוסיפו שיפורים קלים ותיקוני באגים.
watchOS 4 כולל סירי, אימון פעילות אישית, ויישומון מוזיקה חדש.
הוצגה גם GymKit, פלטפורמה טכנולוגית המחברת אימונים עם ציוד אירובי.
Watch OS 4.3 שוחררה ב־29 במרץ 2018. הוחזרה היכולת לנגן מוזיקה הנמצאת ב־iPhone ולשלוט בה גם בשעון, בשימוש ביישומון המוזיקה שנמצא בשעון.
וגם אפשרה שליטה על השמעה ונפח ב־HomePod של אפל.
תכונות חדשות אחרות כללו אנימציה חדשה לטעינה ואנימציה חדשה לטעינת יישום.
נתוני הפעילות נוספו לפרק השעון של סירי, והסיבוך בסוללה מדווח בצורה מדויקת יותר על חיי הסוללה.
WatchOS 5.0 הוצגה לראשונה לציבור בוועידת המפתחים סן חוזה WWDC שנערכה על ידי אפל.
הוצגה אפשרות הדיבור משעון לשעון (כמו בווקי טוקי), יישומון הפודקאסטים החדש, אפשרות הרמת היד כדי לדבר עם סירי, התאמה אישית של מרכז הבקרה, ואת היכולת לגשת למרכז ההודעות מרכז השליטה של יישומים.
תכונות אחרות כללו תמיכה WebKit כדי להציג דפי אינטרנט, שישה פרצופים חדשים לשעון, ותכונות אימון חדשות.
היא שוחררה לציבור ב־17 בספטמבר 2018.
WatchOS 6.0 שוחררה ב-19 בספטמבר 2019. נוספה אפליקציות חדשות: אפליקציה למעקב אחר המחזור החודשי,אפליקציה למדידת רעש (תמיכה מסדרה 4 ומעלה), תזכורות קוליות ועוד.
לאפליקציית האימונים נוספו סוגי אימונים חדשים.
בנוסף בגרסה זו לראשונה הוצג אפ-סטור עצמאי לשעון כך שניתן להוריד אפליקציות מהשעון עצמו.
WatchOS 7.0 הוצגה לראשונה ב-22 ביוני 2020 בכנס המפתחים של אפל WWDC 2020 שנערך בצורה מקוונת לראשונה (עקב נגיף הקורונה).
בגרסה זו נוספו מעקב שינה, יכולת לשיתוף Watch Face, הוספת מצב ריקוד לאפליקציית האימונים וזיהוי אוטומטי של שטיפת ידיים.
מסך הבית מורכב מאייקונים עגולים של יישומים.
הניווט בו אפשרי באמצעות התמקדות והתרחקות בעזרת הכתר הדיגיטלי בשעון והחלקה על מסך המגע של השעון.
יישומים רבים הם גרסאות ממוזערות ומופשטות של מקבילותיהן ב-iOS.
לפני שחרור WatchOS 3, פני השעון סיפקו גם תצוגה מסכמת של היישומים בשעון באמצעות החלקות.
עם העדכון לגרסה השלישית, נוסף מרכז בקרה חדש, דומה לזה שב-iOS.
פעולות ואפשרויות נוספות מופיעות במכשיר אם המשתמש מפעיל לחיצה חזקה יותר, הודות לטכנולוגיית 3D Touch.
Wasteland הוא משחק מחשב מסוגת משחק תפקידים שפותח על ידי Interplay ושווק על ידי Electronic Arts ב-1988.
בשנת 1984 הקים מפתח בשם בריאן פרגו (Brian Fargo), שהיה חובב משחקי תפקידים מושבע, את חברת "Interplay" במטרה להמציא משחקי תפקידים משלו.
כבר בשנה הראשונה לפעילות החברה הפכה לחברת משחקים מעורכת הודות למשחק הראשון שלה "The Bard's Tale" שזכה להצלחה מידית.
לאחר מספר שנים הכותרים החדשים של החברה לא שחזרו את ההצלחה הזאת.
לבריאן היה רעיונות לפיתוח משחק תפקידים שיתקיים בזמן שואה גרעינית (פוסט אפוקליפטית).
מה שהיה שונה משאר משחקי התפקידים באותה תקופה שהיו בעיקר מבוססים על עולמות פנטזיה או תקופות ימי הביניים.
הוא סחר לעבודה את המפתח אלן פבליש (Alan Pablish) ושני יוצרים מוערכים של מבוכים ודרקונים מייקל סטקפול (Michael Stackpole) וקן אנדרה (Ken Andre).
בשילוב עלילותיו של בריאן נוצר בשנת 1988 המשחק Wasteland בהפצת EA.
המשחק מספר על קבוצה של לוחמי צבא ארצות הברית שנקראים "Ranger" שלאחר הפצצה גרעינית צריכים לפתור בעיות ולהציל את מה שנשאר מהאנושות.
המשחק היה שונה מכל מה שהשחקנים שיחקו עד כה, בפעם הראשונה ההחלטות שהשחקן היה מבצע היו משפעים באופן ישיר על מה שקורה במשחק ועל עלילתו והיה מספר דרכים שונות להגיע למצבים ובעיות שניצבו בפני השחקן.
"Watch" הוא סינגל שהוקלט על ידי הזמרת-יוצרת האמריקאית בילי אייליש, מתוך המיני-אלבום הראשון שלה, Don't Smile at Me.
השיר יצא לאור ב-30 ביוני 2017, על ידי חברות התקליטים דארק-רום רקורדס ואינטרסקופ רקורדס, כסינגל השלישי מתוך המיני-אלבום.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה1,000,000בריטניה (BPI)כסף200,000מקסיקו (AMPROFON)זהב30,000פולין (ZPAV)זהב10,000פורטוגל (AFP)זהב5,000קנדה (Music Canada)פלטינה80,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולם30 ביוני 2017הזרמת מוזיקה • הורדה דיגיטליתדארק-רום • אינטרסקופ
Waste Management (בעברית: "ניהול פסולת") הוא אלבום האולפן השלישי באנגלית של צמד זמרות הפופ הרוסיות ט.א.ט.ו..
האלבום יצא לאור ב-15 בדצמבר 2009, על ידי חברת התקליטים ט.א.
"Snowfalls" – יצא לאור ב-13 ביולי 2009, כסינגל הראשון מתוך האלבום.
"White Robe" – יצא לאור ב-10 בנובמבר 2009, כסינגל השני מתוך האלבום
"Sparks" – יצא לאור ב-13 באפריל 2010, כסינגל השלישי והאחרון מתוך האלבום
Waste Management Remixes הוא אלבום הרמיקס השני של צמד זמרות הפופ הרוסיות ט.א.ט.ו..
אלבום הרמיקסים יצא לאור ב-29 במרץ 2011, על ידי חברת התקליטים ט.א.
Was (Not Was) היא להקת פופ רוק אמריקאית.
ההרכב נוסד בשנת 1979 בדטרויט.
מנעד השירים שלהם נע בין שילוב של פופ ורוק אלקטרוני.
תקופת התהילה של הלהקה הייתה בשנות ה-80 של המאה ה-20 ותחילת שנות ה-90 עם הלהיט Walk the Dinosaur שיצא בשנת 1987 כסינגל המוביל מתוך האלבום ?What Up, Dog שיצא לאור בשנת 1988. אלבומו האחרון של ההרכב יצא בשנת 2008 וההרכב פעיל גם כיום.
דייוויד וייס ודון פאגנסון חברי הלהקה הכירו בילדותם בפרבר של דטרויט, מישיגן.
הם ייסדו את ההרכב בשנת 1979.
מקור שם ההרכב הוא בבנו של פאנגנסון טוני פאגנסון שהיה אז תינוק ואהב לבטא הפכים כמו כחול ו"לא כחול".
אלבומם הראשון (Was (Not Was יצא בשנת 1981. בשנת 1982 השתתף ההרכב באלבום של הזמר סוויט פיאה אטקינסון.
באלבומם Born to Laugh at Tornadoes שיצא ב-1983 השתתפו מוזיקאים אורחים בהם אוזי אוסבורן, המוזיקאי מיטש ריידר ומל טורמה.
בשנת 1988 הוציאו את האלבום שכלל את הלהיט Walk the Dinosaur.
הופעות אורח באלבום היו של סטיבי סאלאס, ג'ון פטיטוצ'י, פרנק סינטרה ג'וניור וקרדיט הלחנה לאלביס קוסטלו.
בשנת 1990 הוציא ההרכב את האלבום שכלל את החידוש לשיר Papa Was a Rollin' Stone.
באלבום נכללו הופעות אורח של לאונרד כהן, איגי פופ, The Roches וסיד סטראו.
בשנת 1992 הוציא ההרכב הוציא את הלהיט Shake Your Head בגרסת רמיקס מחודשת שכללה קולות של אוזי אוסבורן וקים בייסינגר.
לאחר הפסקה ארוכה חודשה פעילות ההרכב.
בשנת 2008 הוציאו את אלבומם החמישי !Boo.
באלבום הופעות אורח של קריס קריסטופרסון, מרקוס מילר ווין קריימר, ובוקר טי ג'ונס וכן שיר שנכתב עם בוב דילן 20 שנים לפני כן.
(בעברית: האם זה היה אפילו אמיתי?) הוא אלבום הבכורה של הזמרת-יוצרת האמריקאית אוליביה אובריאן.
האלבום יצא לאור ב-26 באפריל 2019 על ידי חברת התקליטים איילנד רקורדס.
מדינהתאריך יציאהפורמטחברת תקליטיםמקורעולם26 באפריל 2019הזרמת מוזיקה • הורדה דיגיטליתאיילנד
"Wash Us in the Blood" (בעברית: שטפו אותנו בדם) הוא סינגל שהוקלט על ידי הראפר האמריקאי קניה וסט בשיתוף הראפר האמריקאי טראוויס סקוט.
השיר יצא לאור ב-30 ביוני 2020, על ידי חברות התקליטים GOOD Music ודאף ג'אם, כסינגל שלא מתוך האלבום.
ב-3 בנובמבר 2019, העלה וסט בכורה את האופרה שלו נבוכדנצר, שכללה את השיר "Wash Us in the Blood".
באפריל 2020, דיווח העיתונאי וויל וולש ממגזין GQ, כי שמע כמה שירים חדשים בזמן שהיה במקסיקו יחד עם וסט.
וולש שיתף את מקהלת השיר והשווה את הצליל התעשייתי שלו לאלבום האולפן השישי של וסט Yeezus, שיצא בשנת 2013. ב-25 במאי 2020, חשף הבמאי ארתור יפה כי צילם לאחרונה וידאו קליפ עם וסט.
השיר הוא תחינה לאל שהוא "יציל את אמריקה השחורה מידי הרוע" באמצעות צליבת ישו.
במילות השיר מזכיר וסט את תלאות האפרו-אמריקאים, בהן כליאה המונית, עבדות, רצח עם וסחר בסמים.
אחריו נכנס טראוויס סקוט עם קטע בו הוא מבקר את עונש המוות בארצות הברית, ואז נכנס שוב וסט ומבקר את דונלד טראמפ, את הפייק ניוז, ואת חברות התקליטים שניסו להשפיע על יצירתו האמנותית.
הווידאו קליפ הרשמי של השיר פורסם ב-30 ביוני 2020, הועלה לערוץ היוטיוב של וסט.
בקליפ, ניתן לראות קטעים שונים מחייו של וסט, בקטעים מסוימים מוצגים דברים אשר התרחשו בעולם, בהם התחממות כדור הארץ, מגפת הקורונה ומחאות ג'ורג' פלויד.
בן ביומונט-תומאס העניק לשיר דירוג של 5 כוכבים בסקירתו ב"הגרדיאן", תוך שהגדיר אותו כ"אחת הרצועות הכי ממוקדות ומעצרות [של וסט] במשך שנים", וראה בו "מחקר חזק מאוד של גזע ואמונה".
סם מור מ-NME כינה את השיר כ"חזרה מפוארת לכאוס של עידן", והוסיף כי הוא "מוכיח למרבה המזל שאפילו קניה הלא-חילוני הנלהב של 2020 עדיין לא נעשה באתגר ומעורר את מאזיניו".
מדינהתאריךפורמטחברת תקליטיםמקורעולם30 ביוני 2020הורדה דיגיטלית • הזרמת מוזיקהGOOD Music • דאף ג'אם
Wasted (בעברית: מבוזבז\ת) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts.
השיר יצא לאור ב-6 בפברואר 2007, על ידי חברת התקליטים אריסטה רקורדס, כסינגל החמישי והאחרון מתוך האלבום.
השיר נכתב על ידי הילרי לינדזי, מארב גרין וטרוי ורגס והופק על ידי מארק ברייט.
השיר הוא עוסק בנושאים של התמכרות, כולל אלכוהוליזם.
בשיר יש שתי דמויות ועל כל אחת מהן לנסות ולגרום להתמכרות להפסיק להשתלט על חייהן.
אחת מצליחה להפסיק עם התמכרות לזוגיות והשנייה למשקאות חריפים.
כמו כן, זכה השיר בפרס מוזיקת הקאנטרי של ASCAP, בקטגוריית "שיר השנה המבוצע ביותר", בטקס שהתקיים בשנת 2007. בפרס זה זכה גם השיר "Don't Forget to Remember Me".
בנוסף לכך, דורג השיר במקום השביעי ברשימה השנתית של מצעד שירי הקאנטרי של בילבורד, שפורסמה בסוף שנת 2007.
Wasted (בעברית: מבוזבז או שיכור) הוא שיר של הראפר האמריקאי ג'וס וורלד יחד עם הראפר ליל עוזי ורט.
השיר יצא לאור ב-10 ביולי 2018, ולאחר מכן התווסף לאלבום Goodbye & Good Riddance, אלבום הבכורה של ג'וס וורלד; זהו שיתוף הפעולה היחיד באלבום.
בשיר, מוזכר המשחק Grand Theft Auto; באתר האינטרנט HotNewHipHop נכתב על השיר: "שיר מקסים שמדבר על הכיתוב שאתה מקבל כאשר אתה מת במשחקי הווידאו של Grand Theft Auto".
הבית של ליל עוזי ורט מלווה באפקט הדיסטורשן.
לפני צאת השיר, ליל עוזי ורט וג'וס וורלד שיתפו פעולה יחד ברמיקס לשיר "Lucid Dreams"; השיר לא זכה לצאת לאור אך הצצה לשיר נחשפה ברשתות החברתיות.
מדינהתוארמכירות אוסטרליה (ARIA) זהב 35,000 קנדה (Music Canada) פלטינה 80,000 ארצות הברית (RIAA) פלטינה ×2 2,000,000
"" (בעברית: "רק למה, למה?") הוא סינגל שהוקלט על ידי הזמר האוסטרי אודו יורגנס, וייצג את אוסטריה באירוויזיון 1964. השיר נכתב והולחן על ידי יורגנס, ובוצע בשפה הגרמנית.
בשנת 1964 בחרה רשות השידור האוסטרית את יורגנס לייצוג המדינה במהדורה התשיעית של תחרות הזמר של האירוויזיון.
בשיר, מעלה יורגנס תהיות על תלאות עולמנו, דוגמת נבילת פרחים ותחושות דיחוי מאהובתו.
ב-21 במרץ 1964 בוצע השיר על ידי יורגנס באירוויזיון.
הוא שובץ שישי בסדר ההופעות, לפני צרפת ואחרי פינלנד.
השיר הגיע למקום השישי עם 11 נקודות.
"Warum es hunderttausend Sterne gibt" (בעברית: "למה יש מאות אלפי כוכבים?") הוא סינגל שהוקלט על ידי הזמר האוסטרי פטר הורטון, וייצג את אוסטריה באירוויזיון 1967. השיר נכתב על ידי קארין בוגנר, ובוצע בשפה הגרמנית.
בשנת 1967 בחרה רשות השידור האוסטרית את הורטון לייצוג המדינה במהדורה העשירית של תחרות הזמר של האירוויזיון, שהתקיימה בעיר וינה.
בשיר, מהרהר הורטון בשלל תעלומות ותהיות דוגמת כמות הכוכבים בשמיים, ומספרם המדויק של הפרחים בכדור הארץ.
ב-8 באפריל 1967 בוצע השיר על ידי הורטון באירוויזיון.
הוא שובץ שלישי בסדר ההופעות, לפני צרפת ואחרי לוקסמבורג.
בסופה של התחרות דורג במקום ה-14 עם שתי נקודות בלבד.
Wasabi (בעברית: ואסאבי) הוא שיר שהוקלט על ידי להקת הבנות הבריטית ליטל מיקס.
השיר מופיע כרצועה העשירית באלבום האולפן החמישי שלה, LM5 (2018).
השיר הופץ לצד האלבום ב-16 בנובמבר 2018. הוא נכתב על ידי חברת הלהקה ג'ייד ת'ירלוול, ביחד עם MNEK, מייק סבאת' ושונגודזו, כשההפקה נעשתה על ידי סבאת', ג'ון היל וג'ו קרנס.
קליפ השיר יצא לאור ב-12 במרץ 2020. בשנת 2021, קיבל את תואר הכסף בבריטניה מטעם ה-BPI, כמו גם תואר הזהב בברזיל מטעם ה-ABPD.
השיר הפך לוויראלי בפלטפורמה החברתית לשיתוף וידאו, טיקטוק, ביולי 2019. לאחר שהשיר הפך לוויראלי, הלהקה פרסמה את קליפ המילים שלו בערוץ היוטיוב שלה; הוא מורכב מסרטונים ויראליים של אנשים שצילמו את עצמם רוקדים כשברקע, ניתן לשמוע אותו.
הווידאו קליפ הרשמי של השיר יצא לאור ב-12 במרץ 2020, והוא צולם במהלך "LM5: The Tour", וכולל צילומים מאחורי הקלעים מאוטובוס ההופעות של הלהקה, מהבמה האחורית ובמקומות הופעות שונים.
ליטל מיקס ביצעה את "Wasabi" לראשונה כחלק מרשימת השירים של סיבוב ההופעות השישי שלה, "LM5: The Tour", ב-2019. הלהקה ביצעה את השיר בפסטיבל GRLS, שם הובילה את האירוע ב-7 במרץ 2020, בברזיל.
אזורתאריך יציאהפורמטחברת תקליטיםמקורעולם16 בנובמבר 2018הזרמת מוזיקה • הורדה דיגיטליתסייקו
"Wasted Love" הוא סינגל של צמד התקליטנים הצרפתי, אופנבך, בשיתוף פעולה עם לקיו, שיצא, על ידי Ofenbach Music ווורנר מיוזיק גרופ, ב-8 בינואר 2021.
נכון לנובמבר 2021 הושמע השיר למעלה מ-203 מיליון פעמים בספוטיפיי.
הווידאו קליפ של הסינגל יצא בערוץ היוטיוב של הצמד ב-8 בינואר 2021. נכון לנובמבר 2021, הווידאו קליפ נצפה למעלה מ-31 מיליון פעמים.
מדינהתוארמכירותאוסטריה (IFPI Austria)פלטינה30,000צרפת (SNEP)פלטינה200,000גרמניה (BVMI)זהב200,000איטליה (FIMI)פלטינה70,000הולנד (NVPI)זהב40,000פולין (ZPAV)זהב10,000
WatchMojo היא חברה פרטית קנדית המתמחה בהפצה ובהפקה של סרטוני רשת.
החברה פרסמה כ-20,000 סרטונים מקוריים באתר יוטיוב, וכן 5,000 סרטונים נוספים בפלטפורמות נוספות לשיתוף וידאו.
סרטוני החברה ידועים בעיקר בזכות מצעדי "Top 10" מגוונים בנושאי תרבות הפופ.
WatchMojo השיקה מספר ערוצים נפרדים לקהלים בעולם ולנישות שונות באתר יוטיוב, כגון Ms.Mojo,,MojoPlays,,WatchMojo UK, ו-WatchMojo Russia.
בשנת 2020 פתחה החברה שלוחה ישראלית בשפה העברית בשם WatchMojo Israel שפעלה עד לדצמבר 2021.
שישים אחוז מהצופים והמנויים של ערוץ היוטיוב הם גברים, ו-92% מהם מארצות הברית.
ישנם קרוב ל-30 מיליון מנויים לערוץ המקורי בשפה האנגלית, ו-40 מיליון מנויים לכלל שלוחותיה הבינלאומיות של WatchMojo.
עד ינואר 2019, כ-150 מיליון צופים ייחודים מרחבי העולם צפו בסרטוני החברה.
נכון לאפריל 2020, ערוצי היוטיוב של WatchMojo על כל שלוחותיהן גרפו כ-200 מיליארד דקות של זמן צפייה.
חזון החברה הוא "לידע ולבדר" תוך יצירת "סרטון על כל נושא".
מייסד החברה אשקן קרבספרושאן, כותב מאמרים וסופר מקצועי שפרסם שני ספרים, הקים את WatchMojo במטרה להפיק סרטונים באיכות גבוהה בסגנון שמתאים לרשת.
אתר WatchMojo.com הושק בינואר 2006 על ידי קרבספרושאן, רפאל דיינו וכריסטין וולריס, וערוץ היוטיוב של החברה הושק ב-25 בינואר 2007. אלכס לפבר, עמיתו של קרבספרושאן, הצטרף לחברה ב-2008 בתור מנהל טכנולוגיות ראשי וראש תחום העיצוב לאחר קריירה בת עשור במגזינים AskMen ו-IGN.
התוכן המקורי כלל מנחים מתחלפים וסגנון הגשה דמוי ולוג, אך במרוצת הזמן התפתח סגנון ההגשה לכדי קריינות מעל אריזה גרפית.
WatchMojo הוא ערוץ עצמאי לחלוטין - הוא אינו רשת ערוצים (MCN) או חלק ממנה.
לטענת המנכ"ל, החברה העסיקה 23 עובדים במשרה מלאה וצוות של יותר ממאה כותבים עצמאיים ועורכי וידאו בשנת 2014. במרץ 2017, מספר העובדים במשרה מלאה עלה לכ-50.
רוב הסרטונים נולדים מתוך הצעות של צופי הערוץ ברשתות החברתיות וביוטיוב.
עם התעצמות קהל הצופים של הערוץ, פיתחה החברה כלי ייעודי לארגון וסינון הצעות אלו.
בסך הכל, כ-250,000 משתמשים רשומים הציעו חצי מיליון רעיונות לסרטונים, אשר קיבלו כ-10 מיליון הצבעות בסך הכל.
ערוץ היוטיוב המקורי של החברה זכה למיליון מנויים ב-30 באוקטובר 2013, ל-5 מיליון מנויים ב-29 באוגוסט 2014, ול-10 מיליון מנויים ב-5 בדצמבר 2015. המנוי ה-15 מיליון נרשם ב-29 ביולי 2017.
באוגוסט 2017, WatchMojo הואשמה בגניבת סרטון.
החברה הסבירה כי היא מסתמכת רבות על כלי הצעות הגולשים כבסיס לסרטוניה ומעסיקה צי של כותבים עצמאיים.
להבא, היא הודתה כי עליה לתת קרדיט נכון ליוצרים המקוריים.
בסתיו 2017, השיקה החברה מספר ערוצים סינים ברשת החברתית Weibo.
זמן הצפייה הממוצע בסרטון המופק על ידי WatchMojo הוא כ-5 דקות, נתון שהוא מעל המצופה בתעשייה זו.
ערוצי החברה וכן האתר הרשמי שלה לא כוללים תוכן גולשים כלל.
החברה מפיקה מצעדי "עשרת הגדולים" (Top 10) במגוון נושאים וכן סרטונים המתמצתים היסטוריה של נושאים נישטיים במגוון קטגוריות: אנימה, רכבים, עסקים, קומדיה, חינוך, אופנה, קולנוע, בריאות וכושר, לייף סטייל, מוזיקה, הורות, פוליטיקה וכלכלה, חלל ומדע, ספורט, טכנולוגיה, תיירות ומשחקי וידאו.
החברה מפרסמת בין 60 ל-75 דקות של תוכן מקורי מדי יום ומלווים בקריינות מאת רבקה ברייטון.
בפברואר 2016, השיקה החברה את ערוץ היוטיוב "MsMojo" המתמקד בקהל נשי.
בנוסף השיקה החברה ערוצים בספרדית, צרפתית, גרמנית, איטלקית, טורקית, פולנית והונגרית.
ביולי 2020 השיקה החברה ערוץ דובר עברית בהנחיית נמרוד וקרין אלדאה.
באפריל 2017, השיקה החברה את ערוץ "JrMojo" המיועד לפעוטות וילדים.
ב-15 באפריל 2017, WatchMojo הוציאה לאור את שעשועון הרשת "The Lineup", ששילב בין פורמט המצעד לבין משחק טריוויה ואלתור.
השעשועון זכה בפרס Telly לסדרת הרשת הטובה ביותר.
ב-31 במאי 2017, WatchMojo השיקה מופע חי בשם "WatchMojo Live"' ששודר בשידור חי ביוטיוב.
המופע כלל סדנת מדיה דיגיטלית, פרסום ומציאות מדומה לצד מופעים חיים מאת מספר תקליטנים.
ביוני 2017 השיקה החברה את ערוץ "WatchMojo UK", ערוץ המתמקד בתרבות הממלכה המאוחדת.
בדצמבר 2017, השיקה החברה את סדרת הרשת הקומית "The WORST Travel Show" בפלטפורמת הסרטונים של הרשת החברתית פייסבוק, המתעדת מקומות תיירותיים שהוכפשו בביקורות מקוונות מרחבי העולם.
בינואר 2018, השיקה החברה את ערוץ הגיימינג "MojoPlays".
עד אפריל 2018, הנחתה את הערוץ מנחת IGN לשעבר נעמי קייל.
לאחר מכן השיקה החברה את ערוץ "MojoTalks".
הערוץ, שמוצג ברובו בפורמט תוכנית אירוח, עוסק בחדשות תרבות פופ ובידור.
באפריל 2018, WatchMojo מחקה מרצונה מספר סרטונים ישנים (כדוגמת "עלייתו של היטלר") בטענה שאינם מייצגים את דעותיה ואינם עומדים בהנחיות הבטיחות של אתר יוטיוב.
ב-2019 הכריזה החברה על שיתוף פעולה עם יישומון הטריוויה The Q.
באפריל 2019, פרסמה החברה סרטון המתעד את מאבקה נגד בעלי זכויות שהשתמשו ברעה במערכת Content ID של יוטיוב כדי לטעון שסרטונים המתדיינים עליהם אינם בגדר שימוש הוגן.
בסרטון המשך, העריך הערוץ כי בעלי זכויות זכו בפיצויים בגובה של כ-2 מיליארד דולר במצטבר בין השנים 2014 עד 2019 באופן בלתי חוקי.
החברה שידרה בשידור חי את אירוע Saturn Awards ב-13 בספטמבר 2019.
שלוש שנים לאחר השקת השעשועון עטורת הפרסים "The Lineup", השיקה החברה שעשועון רשת נוסף בשם "What the List?"
האתר WatchMojo.com הפסיד כסף בשש השנים הראשונות לפעילותו, הגיע לשוויון תקציבי ב-2012, והפך רווחי מ-2013. עקב המיתון הכלכלי בין השנים 2007–2009, החברה התרחקה מרווח מפרסומות ודחפה לתמלוגים מחברות מדיה נוספות תמורת השימוש בתכניה.
ב-2012 התמקדה החברה באתר יוטיוב, וכתוצאה מהגידול במספר המנויים והצפיות היא הפכה לרווחית.
בנוסף, מקבלת החברה תמלוגים מפלטפורמות רשת נוספות כגון AOL, Go90, Dailymotion, פייסבוק וכו'.
החברה מעודדת מורים ותלמידים לצפות בסרטוניה הלימודיים ולהציגם כחלק ממערך השיעור.
בשנת 2016, העניק תאגיד ארנסט אנד יאנג לקרבספרושאן את פרס יזם השנה בקטגוריית המדיה והבידור.
במרץ 2018 רכשה WatchMojo את ערוץ היוטיוב "Unveiled", המתמקד באסטרונומיה ומדע בדיוני.
בספטמבר 2019, השקיעה החברה כספים בפסטיבל Buffer, המציג יוצרים דיגיטליים.
בראיון עם קריינית WatchMojo רבקה ברייטון והמנכ"ל אשקן קרבספרושאן ביולי 2019, ציין קרבספרושאן כי החברה מתכננת לתרום את חלקה לצדקה.
בנובמבר 2020 השיקה החברה את קרן הצדקה "Mojo Gives", המעניקה תרומות לעמותות ולמטרות שונות הנבחרות על ידי קהל צופיה.
"Warriors" (בעברית: "לוחמים") הוא שיר של להקת הפופ רוק האמריקאית Imagine Dragons, ששימש את חברת המשחקים Riot Games כקליפ שקידם את אליפות העולם של המשחק League of Legends בשנת 2014.
הוא נכלל גם באלבום האולפן השני של הלהקה, Smoke + Mirrors.
השיר שוחרר באופן דיגיטלי כסינגל ב-18 בספטמבר 2014. הקליפ של השיר היה הסרטון הנצפה ביותר של League of Legends באינטרנט עם למעלה מ-200 מיליון צפיות, עד שהקליפ Pop/Stars של K/DA עקף אותו ב-2019.
השיר הוקרן בבכורה עם הופעת הבכורה של הקליפ שלו בערוץ היוטיוב League of Legends ב-17 בספטמבר 2014. השיר והסרטון שלו שימשו לקידום אליפות העולם של המשחק League of Legends לשנת 2014.
דו"ח וושינגטון על ענייני המזרח התיכון הוא כתב עת אמריקאי למדיניות חוץ המתמקד במזרח התיכון ובמדיניות ארצות הברית באזור.
דו"ח וושינגטון ידוע בביקורתו כלפי מדיניות ארצות הברית במזרח התיכון, בדגש על התמיכה האמריקאית בישראל.
ארגונים פרו-ישראליים מאשימים את כתב העת בהטיה נגד ישראל וובקידום תאוריות קונספירציה בביקורתו על ישראל.
דו"ח וושינגטון מודפס החל מ-1982, אז הופיע כניוזלטר שבועי בן 8 עמודים.
כיום הוא כתב עת צבעוני בן 76 עמודים.
כתב העת מוכר בעולם כמוביל בתחומו, ומפרסם מגוון דעות על המזרח התיכון מכותבים מוסלמים, יהודים ונוצרים שחיים או חיו באזור.
מנעד הכותבים רחב, החל מכותבים הנמנים עם השמאל הישראלי (כמו: אורי אבנרי ואילן פפה) ועד הימין השמרני האמריקאי (כמו: רוברט נובק ופט ביוקנן).
דו"ח וושינגטון מתאר את עמדתו בנוגע לפתרון הסכסוך הישראלי-פלסטיני כך: תומך בנוסחת שטחים תמורת שלום בהתאם להחלטה 242 של מועצת הביטחון של האו"ם, שבה תמכו שבעה נשיאים אמריקאים בזה אחר זה.
"באופן כללי, דו"ח וושינגטון תומך בפתרונות למזרח התיכון שהוא רואה כקונסיסטנטיים עם מגילת האו"ם והתמיכה המסורתית של ארצות הברית בזכויות אדם, הזכות להגדרה עצמית והגינות."
דו"ח וושינגטון מפרסם בין היתר מדי מערכת בחירות רשימות של תרומות למועמדים לקונגרס מצד ועדות הפעולה הפוליטיות הפרו-ישראליות, וכן עוקב אחרי ההצבעות של נבחרי הציבור במהלך כהונתם.
מבקרים פרו-ישראלים מאשימים את דו"ח וושינגטון בעיוות עובדתי תכוף, בהטיה חד-צדדית נגד ישראל, ובקידום תאוריות קונספירציה נגד ישראל.
ארגונים פרו-ישראליים כמו ארגון המעקב אחרי דיווחי התקשורת במזרח התיכון (CAMERA) מתארים את דו"ח וושינגטון כ"עוין באופן קיצוני לישראל".
כתב העת מופק על ידי קרן החינוך האמריקאית (AET), ארגון ללא מטרות רווח שנוסד ב-1982 בוושינגטון די.סי.
על ידי אדוארד פירת' הנדרסון (1995–1917), שגריר בריטניה בקטר לשעבר, אנדרו קילגור (1919–2016) שהיה שגריר ארצות הברית בקטר ופרש משירות החוץ האמריקאי ב-1980, וריצ'רד קרטיס, לשעבר ראש המחלקה הערבית ב"קול אמריקה".
קילגור היה המו"ל של דו"ח וושינגטון עד מותו ב-2016; וקרטיס היה העורך הראשי עד מותו ב-2013.
בוועדת מדיניות החוץ של AET חברים דיפלומטים אמריקאים וחברי קונגרס לשעבר, כולל הסנאטורים ג'יימס ויליאם פולברייט וצ'ארלס פרסי , שניהם יושבי־ראש לשעבר של ועדת יחסי החוץ של הסנאט.
חברי הדירקטוריון והוועדות המייעצות אינם מקבלים תשלום תמורת שירותיהם.
"Wat een geluk" (בעברית: "איזו שמחה") הוא שיר שהוקלט על ידי הזמר ההולנדי רודי קרל.
השיר ייצג את הולנד באירוויזיון 1960.
השיר הוא שיר עליז ובמרכזו מודה הדובר על כל מה שיש לו ועל העולם בו הוא חי.
ב-29 במרץ 1960 הופיע קרל על בימת האירוויזיון.
הוא שר עשירי בסדר ההופעות, לפני גרמניה אחרי שווייץ.
לאחר ספירת הקולות הגיע קרל למקום ה-12 עם שתי נקודות בלבד.
"Warrior" (בעברית: "לוחמת") הוא שיר של דמי לובאטו והרצועה ה-13 והאחרונה באלבום הרביעי של לובאטו, שנקרא Demi ויצא במאי 2013 דרך חברת הוליווד רקורדס.
האלבום Demi יצא ב-14 במאי 2013 דרך הוליווד רקורדס.
לובאטו העלתה את האלבום במלואו לרשת שמונה ימים לפני מועד יציאתו הרשמי והשירים המובילים באלבום כוללים את "Heart Attack", "Fire Starter", ו-"Nightingale".
רק שיר אחד באלבום כולל שיתוף פעולה עם אמנית אחרת (שר לויד בשיר "Really Don't Care").
האלבום מתאר את לובאטו כפי שהרגישה נכון לצאתו, תוך שיפור הגיוון המוזיקלי בהשוואה לאלבומה הקודם, Unbroken.
השיר "Warrior" הוא הרצועה האחרונה באלבום ונכתב על חוויות אישיות של לובאטו, והוא מתאר התמודדות עם כאב אישי מהעבר, ככל הנראה התעללות או הטרדה מינית, התחשוות שלאחר מכן והתהליך להמשיך ולחיות.
לובאטו ציינה שזה היה השיר הקשה והקל ביותר לכתיבה בו-זמנית, כיוון שהוא דרש ממנה לחשוף פגיעות גדולה וסיפרה כי היא מרגישה חשופה בעת שהיא משמיעה את השיר בפני אחרים.
כהוקרה לשיר, לובאטו עשתה כתובת קעקע על כתפה השמאלית עם הביטוי "now I'm a warrior" (בעברית: "עכשיו אני לוחמת").
בשנת 2018, בחשיפה שהגיעה במהלך סשן שאלות ותשובות בטוויטר, לובאטו חשפה כי השיר מתאר סיפור אמיתי של התעללות ולא מדובר רק במטאפורה.
החשיפה הגיעה בעקבות ביקורת שקיבלה לאחר שסיפרה על "מתיחה" שעשתה לשומר הראש שלה, בה שכרה זונה ושלחה אותה לחדר של שומר הראש שלה, דבר שעורר ביקורת על כך שהיא ממעיטה בחשיבות נושא ההתעללות המינית.
בתגובה לביקורת, היא הפנתה את המבקרים להקשיב למילות השיר "Warrior" וטענה שהיא מבינה את נושא ההתעללות המינית באופן אישי.
לובאטו תיארה את השיר כ"הכי קשה והכי קל לכתיבה".
השיר עוסק בכאב ובסיפור אישי של לובאטו, בו היא מתמודדת מול "פושע" שפגע בה.
השיר מלווה בנגינת פסנתר וצ'לו.
בביקורת שפורסמה באתר "בילבורד", נכתב כי השיר משמש כהמשך לשיר "Skyscraper" מהאלבום הקודם, ומתאר את התמודדותה של לובאטו עם משברים אישיים ואת התגברותה עליהם.
בשנים שלאחר צאתו, השיר חווה עלייה של 1,780% במכירות, עם סך כולל של 222,000 עותקים מאז השקתו.
העלייה במכירות נבעה מהופעה של המתמודדת מקיילה פיליפס בתוכנית "America's Got Talent" בשנת 2018 שזכתה ב-"Golden Buzzer", שהוביל אותה ישירות לשידורים החיים בתוכנית.
"Wasted Love" (בעברית: "אהבה מבוזבזת") הוא סינגל שהוקלט על ידי הזמר האוסטרי-פיליפיני ג'יי-ג'יי.
הוא יצא לאור ב-6 במרץ 2025 דרך חברת התקליטים מניפסטר.
ייצג את אוסטריה באירוויזיון 2025, שהתקיים בבזל שבשווייץ, וזכה במקום הראשון.
ב-7 בספטמבר 2024 אישר תאגיד השידור האוסטרי ORF את השתתפותו באירוויזיון 2025, והצהיר כי הנציגות האוסטרית לתחרות תיבחר באופן פנימי על ידו.
באוקטובר דווח בתקשורת האוסטרית כי שמונה שירים של שבעה אמנים הגיעו לרשימה הקצרה של התאגיד, לאחר סבב אודישנים חי באולפני ORF.
בין המתמודדים היה דודו מוהרר, אשר ייצג את אוסטריה באירוויזיון 2015 כחלק מההרכב דה מייקמייקס, וכן האמנים יוהנס פיטש, קיילה קריסטין, נואה ופיליפ פילר.
ב-30 בינואר 2025 הכריז ORF בתוכנית הרדיו Ö3-Wecker, המשודרת בתחנת Ö3, כי השיר "Wasted Love", בביצועו של פיטש תחת שם הבמה ג'יי-ג'יי, ייצג את אוסטריה בתחרות.
השיר נבחר מתוך שמונת המועמדים הסופיים על ידי פאנל של 30 מומחי תעשיית המוזיקה והאירוויזיון, מקומיים ובין-לאומיים, וכן כמעט 30 נציגי מועדוני המעריצים הבינלאומיים של OGAE מחמש מדינות שונות וצוות האירוויזיון של ORF.
אוסטריה שובצה להתחרות בחלקו הראשון של חצי הגמר השני, שהתקיים ב-15 במאי.
אוסטריה הופיעה שישית, אחרי ולפני .
בסוף הערב הוכרזה אוסטריה כאחת מעשר המדינות שהעפילו לשלב הגמר.
מאוחר יותר התברר כי אוסטריה דורגה במקום החמישי עם 104 נקודות.
אוסטריה שובצה להופיע במחצית הראשונה.
אוסטריה שובצה כהופעה התשיעית, אחרי ולפני .
ב-17 במאי, בגמר התחרות, זכתה אוסטריה באירוויזיון, לאחר שקיבלה 436 נקודות; 258 נקודות מהשופטים, ו-178 נקודות מהקהל.
"Watchman" הוא סרט וידאו ארט שיצרו ג'ק פאבר וגדי ספרוקט.
הסרט מתאר פעולות והתרחשויות בחללי מוזיאון תל אביב לאמנות.
בסרט מופיעה דמותו של פורץ המסתובב במוזיאון ומבצע פעולות כגון חיבוק פסלו של האמן סטפן בייקנהול או הלבשת כובע צמר על פסל אחר.
לשם צילום הסרט חיברו האמנים מצלמת וידאו אל מערכת מצלמות האבטחה של המוזיאון והקליטו את עצמם כשהם משוטטים במוזיאון כאשר המוזיאון היה סגור וספרוקט שימש כשומר היחידי במוזיאון.
הסרט היה אמור להיות מוקרן ב-17 בפברואר 2005 בערב הקרנת סרטים ב"במת מיצג" בתל אביב-יפו.
לבקשת המוזיאון הוצא צו מניעה כנגד האמנים ו"במת מיצג" האוסר את הקרנת הסרט ונפתח משפט, בבית המשפט המחוזי בתל אביב, שבו תבע המוזיאון את האמנים על לשון הרע והסגת גבול.
בכתב התביעה טען המוזיאון כי כיוון שספרוקט היה באותה עת עובד המוזיאון, זכויות היוצרים של היצירה צריכות להיות בבעלות המוזיאון.
בנוסף, טען המוזיאון כי נגרם לו נזק לשמו הטוב בעקבות הפרות החוק של האמנים וביצוע מעשי עוולה.
בתביעה נגדית, שאותה הגישו האמנים באמצעות עורך הדין אביגדור פלדמן, ביקשו האמנים להגן על סרטם בטענה כי למוזיאון לא נגרם כל נזק בצילום הסרט וכי בצו המניעה יש משום פגיעה בחופש הביטוי שלהם כאמנים.
לטענתם, חופש הביטוי מאפשר להם את יצירת הסרט וכי הזכויות עליו שייכות להם ולא למוזיאון.
ב-10 באוקטובר 2007 נפתחה תערוכה של פאבר בחלל "בית ספר מנשר לאמנות" ובה מסמכים הקשורים להתדיינות המשפטית עם המוזיאון.
בפסק הדין דחתה השופטת רות רונן את התביעה ואת התביעה שכנגד.
בין השאר כתבה כי לא הוכחה פגיעה בשמו הטוב של המוזיאון.
השופטת לא ניסתה להגדיר מהי "יצירת אמנות", ורק קבעה כי יצירה מוגדרת כאמנות על פי כוונת יוצריה.
השופטת הרחיבה והסבירה כי מהזכות לחופש הביטוי נהנה גם הציבור הרחב.
"Waterloo" (בעברית: "ווטרלו"; במקור נקרא "Honey Pie") הוא הסינגל הראשון באלבום השני של הלהקה השוודית אבבא הנושא את אותו השם.
שיר זה זכה בתחרות האירוויזיון של 1974 וסלל את דרכה של הלהקה להצלחה בינלאומית.
השיר זכה בתחרות שיר היובל באירוויזיון שנערכה בשנת 2005 בדנמרק.
השיר ווטרלו נכתב לקראת תחרות האירוויזיון של 1974, לאחר ששיר קודם של הלהקה (Ring Ring) הגיע רק למקום השלישי בתחרות המלודיפסטיבלן בשנת 1973. תחילה נכתב עם מקצב רוק-ג'אז, אך זה הוחלף במקצב דיסקו מהיר.
הלהקה העדיפה שיר זה על פני שיר אחר שנכתב על ידי חבריה באותה העת, Hasta Mañana, משום שהודגשה בו שירתן של בנות הלהקה, אנייטה פלטסקוג ואנני-פריד לינגסטאד.
השיר עוסק בנערה העומדת להיכנע לאהבתה, כשם שנפוליאון נכנע בקרב ווטרלו ב-18 ביוני 1815 (בניגוד לאמור בשיר, נפוליאון אמנם הובס בקרב ווטרלו, אך לא נכנע, אלא חזר לפריז וב-22 ביוני התפטר).
השיר זכה בתחרות הקדם-אירוויזיון של שוודיה בפברואר 1974 ולאחר מכן, ב-6 באפריל, זכה במקום הראשון בתחרות האירוויזיון עם 24 נקודות, כאשר השיר האיטלקי שהגיע למקום השני משתרך אחריו עם 18 נקודות (שיטת הניקוד אז הייתה שונה מזו המקובלת כיום).
השיר ווטרלו היה הזוכה הראשון בתחרות האירוויזיון ששבר את מסורת הבלדה השקטה הן מבחינה מוזיקלית והן מבחינת ההופעה - התלבושות הססגוניות, המקצב המהיר, והכוריאוגרפיה (פשוטה, אך חסרת תקדים).
זהו השיר היחיד שהשתתף בתחרות אירוויזיון והגיע לעשירייה הפותחת במצעדים של 15 מדינות.
בשנת 1994 נכלל השיר, יחד עם להיטים אחרים של הלהקה, בפסקול של הסרט "חתונתה של מיוריאל".
הסינגל יצא בשנית בשנת 2004, לכבוד חגיגות ה-30 והגיע למקום ה-20 במצעד הבריטי.
ב-22 באוקטובר 2005, במסגרת תחרות שיר היובל באירוויזיון, נבחר השיר לטוב ביותר בהיסטוריה של התחרות.
השיר זכה למספר גדול של גרסאות כיסוי מאז זכייתו.
בין הידועות שבהן היא זו שנעשתה בשנת 1998 על ידי בננאראמה.
השיר שולב במחזמר "מאמה מיה!" ואף באחד מן הפרקים של סדרת הטלוויזיה "הסימפסונים".
על צדו השני של הסינגל "Waterloo" נמצא השיר Watch Out.
Watershed ("קו פרשת המים" בעברית) הוא האלבום התשיעי של אופת', אשר יצא בשנת 2008.
זהו האלבום הראשון של אופת' עם המתופף מרטין אקסנרוט (Martin Axenrot) והגיטריסט פרדריק אקסון (Fredrik Åkesson).
עטיפת האלבום עוצבה על ידי טרוויס סמית' (שעיצב גם את שאר אלבומי הלהקה).
השיר הראשון שנשמע מהאלבום היה Heir Apparent - ואחרי שבוצע בהופעה מעריצים העלו חלקים ממנו ליוטיוב.
לאחר מכן, שירים נוספים דלפו ליוטיוב, שבועות מספר לפני השקת האלבום.
הסינגל הראשון מן האלבום הוא "Porcelain Heart", שמכיל את השירים "Porcelain Heart" ו-"The Lotus Eater" ויצא ב-19 באפריל 2008.
הסינגל השני לצאת מן האלבום היה Burden ב-4 בנובמבר 2008.
האלבום כולל 7 רצועות בסיס:
הגרסה המיוחדת כוללת שתי גרסאות כיסוי ורצועה נוספת שלא הוכנסה לאלבום.
מיקאל אקרפלדט - שירה, גיטרות, הפקה.
פרדריק אקסון (לשעבר Arch Enemy) - גיטרות.
נטלי לוריקס - שירה (Coil)
Watchmen (בעברית: "השומרים", "משגיחים"," או "אנשי השעון") היא מיני-סדרת קומיקס בת 12 חלקים מאת הכותב אלן מור, המאייר דייב גיבונס והצובע ג'ון היגינס.
הסדרה פורסמה במקור על ידי הוצאת DC קומיקס בין ספטמבר 1986 עד לאוקטובר 1987. בשנת 1995 יצאה לראשונה לשווקים מהדורת האוגדן של הסדרה.
הקונספט של הסדרה התגבש בעקבות ההצעה של אלן מור אשר הוגשה בפני DC קומיקס לפיה עלילת הסדרה תתמקד במספר גיבורי-על אותם רכשה החברה מחברת "Charlton Comics".
אף על פי כן, לאחר שבהמשך התברר כי הצעתו של מור לא תאפשר שימוש בדמויות בסיפורים נוספים בעתיד, העורך דיק ג'ורדאנו שכנע את אלן מור ליצור דמויות חדשות במקום זאת.
מור השתמש בעלילת הסדרה כאמצעי לשקף את החרדות העכשוויות של החברה ועל מנת להעביר ביקורת על הקונספט של גיבורי-על.
עלילת הסדרה מתרחשת בהיסטוריה חלופית בה גיבורי העל פרצו בשנות ה-40 ושנות ה-60 של המאה ה-20, השתתפו באופן פעיל במלחמת העולם השנייה, נלחמו בפשע וסייעו לארצות הברית לנצח במלחמת וייטנאם.
אף על פי כן, גיבורי העל בעולם הסדרה אינם גיבורי על טיפוסיים ואף פגעו בחפים מפשע, או לא מנעו פגיעה בהם.
בעקבות כך, נחקק חוק האוסר על פעילות גיבורי-על במסכות אשר גרם לכך שרבים מגיבורי העל פרשו.
עלילת הסדרה מתרחשת בשנת 1985 על רקע המלחמה הקרה שמאיימת להתלקח בין ברית המועצות וארצות הברית לכדי מלחמה גרעינית ומתמקדת בגיבור העל רורשאך אשר חוקר את הרצחו של גיבור העל "הקומיקאי".
דמותו של רורשאך מדורגת במקום ה-16 ברשימת מאה גיבורי העל הגדולים, לפי אתר IGN וכן במקום ה-16 ברשימת 50 דמויות הקומיקס הגדולות של כל הזמנים לפי מגזין אמפייר.
דמותו של הנבל אוזימנדיאס מדורגת במקום ה-21 ברשימת מאה נבלי-העל הגדולים של כל הזמנים.
המיני-סדרה נאגדה בהמשך לרומן גרפי, שזכה בפרס ה-Comics Buyer's Guide של שנת 1987 לסיפור הקומיקס הפופולרי ביותר.
חנות הספרים "Forbidden Planet" מיקמה את האוגדן במקום השני ברשימת 50 הרומנים הגרפיים הטובים ביותר שלה.
במרץ 2009 יצא לאקרנים העיבוד הקולנועי לסדרה, ובאוקטובר 2019 החלה רשת HBO בשידור העיבוד הטלוויזיוני לסדרה.
עלילת "Watchmen" מתרחשת במציאות אלטרנטיבית המחקה את העולם המודרני של שנות ה-80, בהבדל קיומם של גיבורי-על.
עצם קיומם בגרסה זו של אמריקה השפיעה באופן דרמטי ושינתה את תוצאותיהם של מאורעות אמיתיים כמלחמת וייטנאם ותקופת כהונתו של ריצ'רד ניקסון.
כדי לשמור על הריאליזם בסיפור, כל לוחמי הפשע המחופשים בסיפור נקראים "גיבורי-על", אך רק דוקטור מנהטן הוא בעל כוחות על-אנושיים.
קיומו של דוקטור מנהטן העניק לארצות הברית יתרון גדול על פני ברית המועצות, מה שהגביר את המתיחות בין המדינות.
עם הזמן, גיבורי-העל הופכים לא פופולריים בקרב המשטרה והציבור, דבר שהוביל בשנת 1977 להעברתה של חקיקה להוקיע אותם אל מחוץ לחוק.
בשעה שמרביתם פרשו, דוקטור מנהטן והקומיקאי פועלים כסוכנים מורשים של הממשלה, ורורשאך ממשיך לפעול מחוץ לחוק.
באוקטובר 1985, משטרת ניו יורק חוקרת את נסיבות מותו של אדוארד בלייק.
ללא כל רמזים נוספים, פורע החוק שידוע בשם רורשאך מחליט לחקור עמוק יותר.
הוא מגלה שבלייק היה הפנים המסתתרות מאחורי "הקומיקאי", גיבור-על שפעל מטעם ממשלת ארצות הברית.
הוא מאמין כי גילה מזימה לחיסולם של הרפתקנים מחופשים, ומחליט להזהיר את ארבעת חבריו, שפרשו – דניאל דרייברג (שהיה ידוע בזהותו כינשוף הלילה השני), דוקטור מנהטן בעל כוחות-העל אך גם מרוחק נפשית, אהובתו לורי ג'וספזיק (סילק ספקטר השנייה) ואדריאן וייט (הגיבור לשעבר אוזימנדיאס, כעת איש עסקים מצליח).
לאחר הלווייתו של בלייק, דוקטור מנהטן מואשם בשידור חי כגורמו הישיר של סרטן בחבריו הקרובים ושותפיו לעבודה.
כאשר ממשלת ארצות הברית לוקחת את ההאשמות הללו בכובד ראש, דוקטור מנהטן מגלה את עצמו למאדים.
בעשותו זאת, האנושות נותרת כמרקחה, וברית המועצות מפרשת זאת כסימן לחולשתה של אמריקה ופולשת לאפגניסטן.
אמונותיו הפרנואידיות של רורשאך מאומתות כאשר וייט ניצל מניסיון התנקשות, ורורשאך עצמו מואשם ברצח מולוק, נבל בדימוס.
ג'וספזיק אינה מרוצה ממערכת יחסיה עם דוקטור מנהטן, והיא נשארת עם דרייברג.
הם עוטים את תחפושותיהם ויוצאים יחדיו למשימה לילית, ובתוך שכך מתקרבים אחד לשנייה.
כאשר דרייברג מתחיל להאמין בקונספירציות של רורשאך, הם מחליטים להבריח אותו מהכלא.
דוקטור מנהטן נזכר בעברו ומחליט לשים את גורל התערבותו במין האנושי בידיה של ג'וספזיק.
הוא משגר אותה למאדים ומבקש לעורר בה תגובה רגשית.
ג'וספזיק מגיעה להכרה כי בלייק – שבעבר ניסה לאנוס את אימה – הוא למעשה אביה הביולוגי לאחר קיום יחסי מין עימה בהסכמה.
גילוי זה, המשקף את מורכבות רגשותיהם ומערכות היחסים של בני האדם, מצית מחדש את התעניינותו של דוקטור מנהטן באנושות.
על כדור הארץ, ינשוף הלילה ורורשאך ממשיכים לחשוף את הקונספירציה הסובבת את מותו של הקומיקאי ואת ההאשמות שגרמו לדוקטור מנהטן להעביר את שארית חייו בגלות.
הם מגלים עדות לכך שייתכן ואדריאן וייט עומד מאחורי המזימה.
רורשאך כותב את חשדותיו על וייט ביומנו ושולח אותו למערכת העיתון New Frontiersman.
לאחר מכן, הצמד מתעמת מול וייט באזור הארקטי.
וייט מסביר את תוכניתו להצלת האנושות ממלחמה גרעינית בין ארצות הברית לברית המועצות על ידי ביומה של פלישה חוצנית על העיר ניו יורק, מה שיגרום להשמדתה של מחצית מהאוכלוסייה.
הוא מקווה כי הדבר יצית בשתי המעצמות את התקווה לשיתוף פעולה נגד אויב משותף.
הוא מגלה להם כי כדי למנוע את חשיפתה של תוכניתו הוא רצח את הקומיקאי, גרם לשותפיו לעבודה של דוקטור מנהטן לחלות בסרטן, ביים ניסיון התנקשות בחייו כדי לנקות את שמו מכל חשד וכן ביים את מותו של מולוק כדי להפליל את רורשאך.
דרייברג ורורשאך מוצאים שהגיונו של וייט מבעית ואדיש לצרכיהם של אחרים, והם מנסים לעצור אותו.
אולם הם מגלים שהוא החל בתוכניתו.
כאשר דוקטור מנהטן וג'וספזיק שבים חזרה לכדור הארץ הם מגלים שהעיר ניו יורק בחורבות ומסת ההרוגים הולכת וגדלה.
דוקטור מנהטן מגלה שיכולותיו מוגבלות הודות לפליטת טכיונים שמוצאה מהאזור הארקטי, והשניים משתגרים לשם.
הם מגלים את מעורבותו של וייט ומתעמתים מולו.
וייט מראה לכולם שידורי חדשות המראים את הפסקת העוינות בין המעצמות ואת הבטחתו של שיתוף פעולה כנגד האיום החדש.
הדבר מוביל את הסכמתם של כל הנוכחים להסתיר את מעורבותו של וייט מעיני הציבור מתוך אינטרס לשמור על עולם מאוחד.
רורשאך מסרב לכך ועוזב במטרה לחשוף את האמת.
כשהוא עושה את דרכו חזרה, הוא מתעמת מול דוקטור מנהטן.
רורשאך אומר לו שמנהטן יצטרך להרוג אותו בשביל למנוע ממנו לחשוף את האמת על פעולותיו של וייט, ומנהטן מגיב לכך על ידי איודו של רורשאך.
או אז, מנהטן נודד ברחבי הבסיס ונתקל בוייט, ששואל אותו אם עשה את הדבר הנכון בסופו של דבר.
בתגובה, מנהטן אומר ש"שום דבר אינו מסתיים" לפני שהוא עוזב לגלקסיה אחרת.
דרייברג וג'וספזיק נכנסים למחבוא תחת זהויות חדשות, וממשיכים ברומן ביניהם.
בחזרה בניו יורק, עורך מערכת העיתון New Frontiersman מתלונן על דלות בחדשות על רוסיה עקב המצב החדש, ומבקש מעוזרו למצוא חומר משלים מתוך אוסף מכתבים למערכת, שרובם לא נקראו.
הסדרה מסתיימת כאשר העוזר שולח את ידו לערימת המכתבים, עליה מונח יומנו של רורשאך.
אדוארד בלייק/הקומיקאי – נרצח בתחילת עלילת הרומן.
דמותו מופיעה לכל אורך עלילת הסדרה בפלאשבקים וכמו כן צדדים שונים של אישיותו נחשפים לאורך העלילה על ידי דמויות הסדרה.
הוא מציג עצמו כבבואה או כבדיחה שחורה על החברה האמריקאית.
ד"ר ג'ון אוסטרמן/דוקטור מנהטן – כתוצאה מתאונה אשר התרחשה בשנת 1959 במתקן מחקר, המדען ג'ון אוסטרמן הפך לעל-אדם בעל יכולת שליטה במרחב ובחומרים, ובעל הבנה של הזמן.
דוקטור מנהטן התברג במערכת הביטחון האמריקנית והיווה גורם מפתח בניצחון ארצו במלחמת וייטנאם.
דוקטור מנהטן עובד בהווה עבור ממשלת ארצות הברית.
דמותו מבוססת על קפטן אטום.
דניאל דרייברג/ינשוף הלילה השני – גיבור על לשעבר אשר מוכר בתור "ינשוף הלילה".
דן הוא בנו של בנקאי אשר ירש את הונו של אביו.
הוא החליט לעסוק במלחמה בפשע במקום ללכת בעקבות אביו.
הוא הקדיש את זמנו וממונו לפיתוח טכנולוגיות מתקדמות אשר משמשות את הגיבורים.
המודוס אופרנדי של ינשוף הלילה דומה לזה של באטמן.
אדריאן וייט/אוזימנדיאס – גיבור על לשעבר אשר מוכר בתור "אוזימנדיאס", שמו היווני של רעמסס השני ומתייחס לפואמה המפורסמת אוזימנדיאס.
הוא שואב את השראתו מאלכסנדר הגדול ומרעמסס השני.
לאחר שפרש הקדיש את מלוא מרצו בחברה שלו אשר מנסה למצוא תחליף לדלקים מוצקים מתוך כוונה למנוע את התפרצות המלחמה הקרה בדרך זו.
וייט נחשב, ועל כן גם מכונה "האדם החכם בעולם".
וולטר קובאץ'/רורשאך – מקבל את שמו ממסכתו, הנושאת כתמי דיו משתנים הדומים לכתמי רורשאך.
גיבור על אשר המשיך להילחם בפשע על אף שגיבורי העל הוצאו אל מחוץ לחוק.
רורשאך נולד לאם זונה שהתחרטה בגלוי על שלא הפילה.
בעבר רורשאך חקר מקרה של חטיפה של ילדה קטנה.
החקירה הובילה אותו לגבר שביתר את גופתה והאכיל את הכלבים שלו בילדה.
רורשאך לא מצליח לשלוט בזעמו, כשהוא קולט שמשהו ממש לא בסדר עם המין האנושי, ורוצח את הגבר באכזריות.
רורשאך הוא אלים ואינו בוחל באמצעים בחקירותיו.
מרבית הסיפור מסופר דרך עיניו באמצעות רישומיו ביומנו.
דמותו מבוססת על גיבור-העל השאלה.
לורי ג'וספזיק/סילק ספקטר – בתה הבכורה וממשיכת דרכה של "סילק ספקטר".
הייתה חברה של דוקטור מנהטן במשך שנים ובהמשך היא נוטשת אותו לטובת דן.
מבוססת על גיבורות כהקנרית השחורה ופנטום ליידי.
Watertown הוא אלבום מאת הזמר האמריקני פרנק סינטרה.
זהו אלבום האולפן ה-56 של סינטרה וה-29 שרואה אור בחברת ההקלטות רפרייז רקורדס.
האלבום ראה אור בשנת 1970.
האלבום, Watertown, נחשב לאלבום הנושא השאפתני ביותר של סינטרה, על ידי כך שבאלבום מסופר סיפור שלם מתחילתו ועד סופו.
בנוסף זה הניסיון הברור ביותר של סינטרה להוציא אלבום הנשען על סגנון הרוק.